Amatierteātra “Valmiermuižnieki” 10 gadu jubilejas pasākums “Dzīve kā teātris vai teātris kā dzīve?”
2025-03-22 16:00 - 20:00 (Europe/Helsinki) | Kocēnu kultūras nams, Alejas iela 3, Kocēni
22.03. plkst.16.00 Amatierteātra “Valmiermuižnieki” 10 gadu jubilejas pasākums “Dzīve kā teātris vai teātris kā dzīve?” Kocēnu Kultūras namā. Pasākums notiks pie galdiņiem, aicinām līdzi ņemt groziņu.
Ieeja: 5 EUR

Nacionālo bruņoto spēku Štāba orķestra pavasara sezonas koncerts “LATin”
2025-03-19 19:00 - 20:15 | Valmieras Kultūras centra lielā zāle, Rīgas iela 10, Valmiera, Latvija
19. martā plkst. 19.00 savas jaunās programmas “LATin” koncertsērijas ietvaros Valmieras Kultūras centrā uzstāsies Nacionālo bruņoto spēku Štāba orķestris.
Tuvojoties pavasarim, šoreiz orķestris klausītājiem piedāvā izbaudīt gadalaika pamošanās atmosfēru ne tikai ar bagātīgu skaņu spektru, bet arī ar dažādu deju mūzikai raksturīgu ritmu klātbūtni. Koncerta iesākumā kā centrālo skaņdarbu klausīsimies Mortona Gulda “Latīņamerikas simfoniettu”, kurā pārsvarā dzirdēsim Argentīnas un Kubas ritmiski muzikālās nokrāsas, savukārt koncerta turpinājums pamazām uzplauks Latvijas karoga krāsās ar tādu komponistu kā Raimonda Paula, Gunāra Rozenberga un Arņa Medņa kompozīcijām. Līdzās orķestra diriģentiem majoram Andim Karelim un kapteinim Aleksandram Kreišmanim uz skatuves pievienosies ne tikai solisti, publikai nu jau labi zināmie – saksofonists seržants Vasilijs Šušerts un vokālists seržants Gatis Supe, bet arī šī gada jubilārs – orķestra klarnešu kvartets “Quattro Differente”.
Turpinot Nacionālo bruņoto spēku Štāba orķestra tradīcijas, ieeja koncertā ir bez maksas, saņemot ieejas karti Valmieras Kultūras centra kasē.

Pannas Teātra izrāde – brieduma komēdija “Sieviete kā konfekte”
2025-03-16 17:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Pannas Teātra izrāde – brieduma komēdija “Sieviete kā konfekte” ar lielisko aktrisi Zani Daudziņu turpina ceļu pie skatītājiem visā Latvijā!
Izrāde ir likumsakarīgs turpinājums komēdijai “Tāda es esmu”, kas dzīvo uz Latvijas skatuvēm jau 10 gadus un apstiprina to, ko par sevi ir jāsaka katrai Latvijas sievietei: tāda es esmu – sieviete kā konfekte!
Ko darīt, ja cienījamā vecumā esat nonākusi ne visai cienīgā situācijā? Ko darīt, ja gribas šokolādi, bet viss, ko dzīve piedāvā, ir izlauzt zobus pret ledenēm?
Pannas Teātra izrāde “Sieviete kā konfekte” ir stāsts par sievieti, kura prot izgludināt saburzīto konfekšu papīrīti un padarīt sevi par gardumu, kuram nekad nebeidzas derīguma termiņš.
Tas bija ne tik sen, kad mūsu padomju sievietes, lai kur vadītu savas darba gaitas – skolās, slimnīcās vai aiz veikalu letēm –, savos 55 gados bija pelnījušas apsiet lakatiņus un apsēsties ar Daiļradē ražotajām segām pārklātajos klubkrēslos, lai adītu zeķes un dotu viedus padomus jaunajiem, kuriem vēl tik daudz dzīvē jāpaveic.
Šodien sievietei 58 gadu vecumā saņemts maģistra diploms biznesa vadībā. Bērni viņai sagādājuši jauno MacBook Pro, lai viņai ērtāk veikt nepieciešamos darbus kafejnīcas vadībā. Nav laika apstāties, saka mūsdienu sieviete un iekāpj savā BMW markas automašīnā, aiztraucot pilsētas rosīgajās ielās, lai palielinātu apgrozījumu un sasniegtu uzstādītos augstos mērķus.
Tikai 50 gadi šķir šos notikumus. Tas ir daudz vai maz? Esam šķērsojuši gadsimtu robežas, nosvinējuši valsts simtgadi, un daudzas sievietes, kārtējo dzīves desmitgadi nosvinot, atskatās uz noieto ceļu un jautā: kas tālāk?
Kas tālāk, ja tev ir 30, 40, 50 un vairāk? Vai ir kas tālāk?
Ir!
Sieviete joprojām ir labākais, kas Latvijā ir! To izrādē atgādinās aktrise Zane Daudziņa, režisors Juris Rijnieks, dramaturģe Aiva Birbele, scenogrāfs Ivars Noviks, kostīmu māksliniece Una Bērziņa un izrāžu apvienības „Panna” komanda.
Izrāde divās daļās ar starpbrīdi. Izrādes garums – 2h.
Informācija:
www.pannasteatris.lv ;
www.facebook.com/PANNASTEATRIS
Kontakti saziņai:
Karīna Gribuste (projektu vadītāja) tel. 26864754, e-pasts: bogorada.karina@gmail.com

Jauktā kora "Valmiera" koncerts "MISS ET CANTUS"
2025-03-15 16:00 - 17:00 | Valmieras Sv. Sīmaņa baznīca
15.martā plkst.16.00 Valmieras Sv. Sīmaņa baznīcā uz koncertu “MISSA ET CANTUS” aicina jauktais koris “Valmiera” (mākslinieciskais vadītājs Mārtiņš Klišāns, diriģente Līga Ādamsone).

Koncertprogrammā skanēs M.Palmeri “Misatango” un latviešu mūsdienu autoru dziesmas.

Ieeja bez maksas. Aicinām!

Mūzikls "Īkstīte"
2025-03-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Ir pagājuši vairāk nekā 20 gadi, kopš pirmizrādi piedzīvoja tautā iemīļotais Jāņa Lūsēna un Normunda Beļska mūzikls bērniem “Īkstīte”. Februārī muzikālā pasaka krāšņā un iespaidīgā Producentu grupas 7 jauniestudējumā atgriezīsies pie mazajiem skatītājiem, lai piedzīvojumā vestu jau nākamo sapņotāju paaudzi.
Iestudējums, tāpat kā pazīstamā H.K.Andersena pasaka, ir par puķes bērnu Īkstīti, kura steidz izzināt pasauli un dodas meklēt savu “laimīgo zemi”. Abi autori Īkstītes ceļojumu nolēmuši padarīt krāsaināku un aizraujošāku, pasakas galveno varoņu attiecībām piešķirot vēl citas šķautnes un sižetiskos risinājumus, tāpēc izrādei radītas daudzas jaunas dziesmas.
Īkstītes lomai mūzikla radošā komanda atlases konkursā starp daudzām pretendentēm izvēlējās divas jaunas, talantīgas meitenes – Karlīni Annu Ērgli un Šarloti Patmalnieci. Arī Mātes lomā dublēsies divas brīnišķīgas dziedātājas – Beāte Zviedre un Jolanta Strikaite, Burve – Anmary, Bezdelīga – aktieris Klāvs Kristaps Košins, Kurmis – Atis Zviedris, Vecais krupis – Emīls Gilučs-Lācis, Jaunais krupis – Toms Kalderauskis, Vecā Pele – Elizabete Zagorska. Stāstnieka lomā Voldemārs Rode. Vardes, naktstauriņi, vaboles, peles – Sarma Liede, Austra Elza Kozuliņa, Artūrs Biķernieks, Lote Voiska, Zane Lazdiņa, Elizabete Liepa, Karīna Laugale, Gustavs Zavadskis.
Pasakaini krāšņo Īkstītes brīnumpasauli uzburs režisore Rēzija Kalniņa, kostīmu māksliniece Liene Rolšteina, horeogrāfe Liza Manija, videomāksliniece-scenogrāfe Ineta Sipunova, režisores asistents Voldemārs Rode, videomākslinieces asistents Marks Frīdbergs, gaismu mākslinieks Ivars Vācers, mūzikas aranžiju autors Jānis Lūsēns jun., vokālā pedagoģe Ilze Dzenīte, producents Aigars Dinsbergs.
Komponists un libreta autors Jānis Lūsēns par izrādi saka: “Īkstītes stāsts ir brīnumu pilns, tajā savienota cilvēku un dabas pasaule, bet pāri visam – mātes mīlestība, kas katram bērnam ir patvērums, miers un drošība”.
Savukārt dzejnieks Normunds Belskis uzsver: “Īkstīte nav nekas nejaušs manā dzīvē. Kad Hanss Kristians Andersens man to izlasīja, sapratu, ka mūsu ceļi nekad nešķirsies un mazā meitenīte visu mūžu dzīvos manī, raugoties uzticīgām un mīlošām bērna acīm, pavērtām pret manu sirdi un pasauli. Tās raugās arī tagad, dodot līdzsvaru un uzticēšanos. Es ļoti vēlos, lai mazā Īkstīte acis atver arī ikviena bērna vecākam, jo mazie ķipari jau tāpat pasauli vēro visu redzošām eņģeļu actiņām. Viņi tikai nezina, ka tie eņģelīši var izaugt par viņu pašu sargeņģeļiem, pavadīt un sargāt visa dzīves ceļa garumā. Izrāde būs par mūsu pašu bērnību – gan skaisto, gan sāpīgo, kas tur bijis. Uzplaukušais dzīvības zieds nesīs daļiņu no mūsu katra sirds, bērnības sapņiem un ilgām par debesīm, par ziedošām pļavām, kur, kūleņojot no kalna, katrs Puķes bērns spurdz kā bezdelīga saulainā dienā! Ļausim tiem lidot, brīviem un nepieradinātiem! Šodien mēs radām jaunu pasauli. Labāku un mīļuma pilnāku! Tāpēc jau dzīvojam, lai to mainītu!”
ĪKSTĪTES izrāžu saraksts:
20.februāris Rīga, VEF Kultūras pils
22. februāris Jelgavas kultūras nams
1.marts Vidzemes koncertzāle CĒSIS
2.marts Ogres kultūras centrs
9.marts Liepāja, LIELAIS DZINTARS
10.marts Rīga, VEF Kultūras pils
11.marts Rīga, VEF Kultūras pils
14.marts Valmieras Kultūras centrs
16.marts Slampes kultūras pils
21.marts Rēzekne, Latgales vēstniecība GORS
22.marts SIGULDAS DEVONS
13.aprīlis Līvānu kultūras centrs
26.aprīlis Limbažu kultūras nams
27.aprīlis Alūksnes kultūras centrs
Karlīne Anna Ērgle Īkstītes lomā – 22.02 Jelgava, 02.03 Ogre, 10.03 Rīga, 14.03 Valmiera, 21.03 Rēzekne, 22.02 Sigulda, 26.04 Limbaži
Šarlote Patmalniece Īkstītes lomā – 01.03 Cēsis, 09.03 Liepāja, 11.03 Rīga, 16.03 Slampe, 13.04 Līvāni, 27.04 Alūksne

Inga Šļubovska-Kancēviča, Ilze Ozoliņa, Gundars Āboliņš koncertprogrammā “Krodziņā atstātās vēstules”
2025-03-13 19:00 - 20:30 | Kocēnu kultūras nams, Alejas iela 3, Kocēni
Koncertprogrammā “Krodziņā atstātās vēstules”, kurā piedalās trīs izcili mākslinieki: Inga Šļubovska-Kancēviča (soprāns), Ilze Ozoliņa (klavieres) un Gundars Āboliņš (baritons), klausītājs varēs līdzi just kaismīgai vēstuļu sarakstei starp Pēru Gintu un Solveigu un pabūt Amerikas kabarē atmosfērā, kurā tiek atklāti īpašu cilvēku dzīves un attiecību stāsti.
Koncertprogrammā skanēs Jāņa Ķepīša Solveigas vēstules Pēram Gintam ar Elzas Ķezberes dzeju, Jāņa Grota fragmenti no Vēstulēm Solveigai un Viljama Balkoma Kabarē dziesmas ar Arnolda Veinstīna dzeju.
Ieeja: 15 EUR. Biļetes var iegādāties “Biļešu Paradīzē” un pirms koncerta – Kocēnu Kultūras namā.

Erudīcijas spēle “Zini! Mini! Uzzini!”
2025-03-12 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
12.03. plkst.18.30 Valmieras Kultūras centrā notiks erudīcijas spēle “Zini! Mini! Uzzini!”
Ieeja: 25 EUR, biļetes www.ziniminiuzzini.lv

Tautas deju ansambļa “Līgo” 80 gadu ieskaņas koncerts "TAPŠANA. LĪGO VIDZEMĒ."
2025-03-08 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
TAPŠANA. LĪGO VIDZEMĒ
Latviešu skatuviskās tautas deju ansamblis “Līgo” ar piecu koncertu ciklu visā Latvijā atzīmēs ansambļa 80 gadu jubileju un vidējās paaudzes deju kolektīva “Līgo” 50 gadu jubileju.
Cikla laikā paredzēti četri koncerti novados, kur katrs koncerts simboliski attēlo mītiskā zieda “Līgo” rašanās ceļu – no tapšanas, sēšanas, augšanas un plaukšanas brīža, sasniedzot kulmināciju jeb ziedēšanu vasaras saulgriežos koncertā Rīgā. Metaforu par zieda dzīves ceļa koncertu cikla veidotāji izvēlējušies, lai runātu ne tikai par ansambļa “Līgo” attīstības ceļu, bet katra dejotāja nozīmi. Koncerti ir veltījums tiem deju pedagogiem, kuru pavadībā katrs ansambļa dejotājs uzsācis savu dejas ceļu, lai uzziedētu “Līgo” saimē.
Koncertā piedalās:
TDA “Līgo”
VPDK “Līgo”
VPDK “Sen Līgo”
SDK “Līgo Absolventi”
TDA “Līgo” bērnu un jauniešu studija
Goda viesi:
TDA “Gauja” (Valmiera)
VPDK “Jampadracis” (Limbaži)
TDA “Ritenītis” (Garkalne)
DA “Vizbulīte” (Sigulda)
TDA “Zīle” (Ķekava)
JDK “Žuburi” (Lubāna)
Ieeja: 10-12 EUR. Ar Valmieras kultūras karti 1 EUR atlaide.

Grupas "Turaidas Roze" 40 gadu jubilejas koncerts
2025-03-07 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Šogad leģendārā grupa “Turaidas Roze” svin 40 gadu jubileju, tāpēc par godu šim notikumam, sākot ar februāri, aicina savus klausītājus uz īpašiem jubilejas koncertiem kopā ar pūtēju orķestri “Horizonts”. Jubilejas tūres atklāšanas koncerts notiks 5.februārī plkst.19 Ogres novada Kultūras centrā.
“Komponista Imanta Kalniņa dziesmas, lai arī nav pašas vieglākās un vienkāršākās, vieno paaudzes; tās dzied un klausās gan lieli, gan mazi. Tāpēc pavasarī visus aicinām uz kopīgu svinēšanu, jo atkal klāt ir svētku diena, kad varam uzdziedāt kopā! Šķiet, katram ir sava dungojamā Imanta Kalniņa dziesmiņa, kura mainās atkarībā no noskaņojuma, kad ar dziesmas vārdiem ir pateikts tik tieši un precīzi…” saka mūziķi, piebilstot – šie jubilejas koncerti būs ļoti īpaši, jo tajos uz skatuves grupai pievienosies pūtēju orķestris “Horizonts”, kuram speciāli tiek aranžētas dziesmas, ļaujot tām iegūt īpašu, līdz šim nedzirdētu skanējumu.
“Mēs pirms desmit gadiem esam koncertējuši kopā ar Liepājas Simfonisko orķestri, taču ar pūtēju orķestri, kurā muzicē vairāk nekā 40 mūziķu, sadarbosimies pirmoreiz. Ideja par šādu sadarbību man radās, pagājušā gada Dziesmu un deju svētku skatoties ļoti skaisto apvienoto pūtēju orķestru koncertu, kas notika Andrejsalā – it sevišķi brīdī, kad viņi atskaņoja Imanta Kalniņa mūziku no filmas “Pūt, vējiņi!”. Uzrunāju koncerta diriģentu Tomasu Kokamegi, un vienojāmies, ka taps jauna “Turaidas Rozes” koncertprogramma sadarbībā ar pūtēju orķestri “Horizonts”. Tas būs kaut kas nebijis un ļoti interesants! Jubilejas koncertos jaunās aranžijās noteikti skanēs dziesmas “Ai, māsa Lietuva!”, “Kas jūs esat?”, “Nelaid, māte, bērnus mežā”, “Vējš un liepa” un citas Imanta Kalniņa skaistākās dziesmas. Programmā iekļauti arī kādi mazāk dzirdēti skaņdarbi, kuri daudziem būs atklājums,” gaidāmos koncertus ieskicē Olga Rajecka, piebilstot – katrā pilsētā koncertus kuplinās vietējie pūtēju orķestri. “Tas būs ļoti jaudīgi un iespaidīgi, un, manuprāt, Imants Kalniņš to ir pelnījis – lai viņu sadzird tālu, tālu!”
Grupas solists Uģis Roze atzīst: “Tā kā sen nav bijuši koncerti plašākai publikai, mūsu jubilejas tūre būs iespēja iepriecināt “Turaidas Rozes” klausītājus! Koncertos būs pārsteigumi – gan pavadošajā sastāvā, gan citādi, tā ka būs interesanti visiem.”
Savukārt grupas ģitārists Aivars Gudrais ar interesi gaidot mirkli, kā viss skanēs kopā ar pūtēju orķestri. “Savulaik esam spēlējuši kopā ar simfonisko orķestri, taču sadarbība ar pūtēju orķestri būs nebijis gadījums, jo neesmu dzirdējis, ka viņi spēlētu Imanta Kalniņa mūziku,” viņš smej un piebilst, ka koncertos priecāsies redzēt visus klausītājus, kuri “Turaidas Rozes” koncertus apmeklēja astoņdesmitajos gados, turklāt – kopā ar bērniem un mazbērniem. “Tāpat sen neesam koncertos tikušies ar Uģi un Olgu, tāpēc šī būs tāda priecīga tikšanās uz skatuves. Un vēl es gaidu, kai ImKa varbūt uzrakstīs kādu jaunu dziesmu par godu «Turaidas Rozes» jubilejai…”
Koncertos piedalīsies instrumentālā grupa Jāņa Miltiņa (taustiņi) vadībā: Jānis Rubiks (baģitāra), Aivars Gudrais (ģitāra), Armands Mediņš (sitaminstrumenti).
Atgādināsim, ka grupa “Turaidas roze” dibināta 1985.gadā, un par tās izteiksmīgāko muzikālo vizītkarti kļuva komponists Imants Kalniņš, kā arī solisti Olga Rajecka un Uģis Roze, kļūstot par latviešu estrādes mūzikas pagājušā gadsimta 80.gadu neaizstājamu vērtību.

Grupas “Turaidas Roze” jubilejas koncerti notiks:
5.februārī plkst.19 Ogres novada Kultūras centrā
15.februārī plkst.19 Koncertzālē “Cēsis”
22.februārī plkst.18 Latgales vēstniecībā GORS
7.martā plkst.19 Valmieras Kultūras centrā
8.martā plkst.16 Ventspils teātra namā “Jūras vārti”
21.martā plkst.19 VEF Kultūras pilī

Biļetes uz koncertiem var iegādāties “Biļešu Paradīzes” tīklā.
Vairāk informācijas:
Sandis Mohovikovs, producents
E-pasts: sandismoh@gmail.com; mob. tālr. 29131458

Vents Armands Krauklis un Līga Avota-Kraukle koncertā "Dažādas mīlestības"
2025-03-06 19:00 - 20:30 | Kocēnu kultūras nams, Alejas iela 3, Kocēni
6.martā plkst.19.00 Kocēnu Kultūras namā uz koncertu “Dažādas mīlestības” ielūdz Vents Armands Krauklis un Līga Avota-Kraukle.
“Dažādas mīlestības” ir pirmā abu mūziķu kopīgi veidotā koncertprogramma. Tajā skanēs dziesmas, kas pašiem ir sirdij tuvas un tiek izpildītas ģimenes pasākumos un citās tikšanās reizēs. Neizpaliks arī sirsnīga kopā dziedāšana ar klātesošajiem. Mūziķi saka: “Šis ir koncerts, kas dara laimīgu un liek padomāt par vērtībām.”
Vents Armands Krauklis vairākus gadu desmitus muzicējis Latvijā iemīļotās Valkas pilsētas kapelas “Bumerangs” sastāvā, 2024.gadā ar Jāņa Lūsēna dziesmu “Draugs, kur laimīgs esi bijis” ar labiem panākumiem piedalījies Latvijas televīzijas raidījumā “Latvijas sirdsdziesma”.
Ieeja: 10 EUR, pasākuma dienā – 12 EUR. Biļetes var iegādāties “Biļešu Paradīzē” un pirms pasākuma – Kocēnu Kultūras namā.

Ainars Bumbieris Sieviešu dienai veltītā koncertā "TAVS SKAISTUMS"
2025-03-02 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
“Kaut bijis Tev dzīvē jau ziedu tik daudz,
Tev katru gad’ no jauna jāuzplaukst.
Ziedus, kas dzejā zied – nenolauzt,
Vien visskaistākajam ziedam uz pasaules – sievietei,
Ik gad’ no jauna ir jāuzplaukst!”
Dziedātājs Ainars Bumbieris, pirmo reizi savā karjerā, aicina uz plašu koncerttūri visā Latvijā, piedāvājot 2025. gada pavasara neaizmirstamāko muzikālo notikumu – koncertšovu “Tavs skaistums”. Šis īpašais koncerts ir veltīts sievietēm un viņu svētku mēnesim – martam, piedāvājot patiesu mīlestības apliecinājumu sievietes skaistumam, spēkam un sievišķībai.
Koncertšovs “Tavs skaistums” ir dāvana, ko ikviens vīrietis var pasniegt savai sievietei, ļaujot viņai justies novērtētai, mīlētai un laimīgai. Martā nav labākas dāvanas kā svētki, kuros mūzika zied un vārdi par sievietes skaistumu dzied – tas būs emociju, smieklu,un labsajūtā pavadīts vakars, kurš paliks atmiņās vēl ilgi. Tāpēc deju kurpes noteikti ņemiet līdzi!
Ainara Bumbiera izildītās un tautā iemīļotās dziesmas – “Tavs skaistums”, “Krokusi”, “Sniegpulkstenītes”, “Baltie ziedi”, “Zelta rudens” un daudzas citas – uzplauks kā pavasara ziedi koncertā. Savukārt jaunas un vēl nedzirdētas kompozīcijas papildinās šo vakaru un padarīs vēl īpašāku. Dzīvās grupas pavadīts, šā koncertšova muzikālais skanējums veidos koncertu, kas priecēs gan acis, gan sirdi, gan radot gaišumu dvēselē – uzlādēs un iedvesmos jaunam un labsajūtas pilnam gadam.
Aicinām uz koncertšoviem visā Latvijā:
2.marts – Valmieras Kultūras centrs, 16:00
7.marts – Daugavpils Kultūras pils, 19:00
14.marts – Ziemeļblāzmas Kultūras pils, 18:00
(uz koncertu galvaspilsētā Rīgā, biļešu tirdzniecības informācija sekos)
15.marts – Rojas Kultūras centrs, 17:00
21.marts – Alūksnes Kultūras centrs, 19:00
28.marts – Liepājas Latviešu Biedrības nams, 19:00
30.marts – Teātra nams “Jūras vārti”, Ventspils, 16:00

Valmieras novada tautas deju kolektīvu skate
2025-03-01 13:00 - 15:00 | Valmieras Kultūras centra lielā zāle, Rīgas iela 10, Valmiera, Latvija
1.martā plkst.13.00 Valmieras Kultūras centrā notiks Valmieras novada tautas deju kolektīvu skate.
Ieeja bez maksas

Raimonda Ozola jubilejas koncerts
2025-02-22 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Latvijas pirmā vijole, Raimonds Ozols, šogad atzīmē savu 60.jubileju! Pēc īpaša klausītāju pieprasījuma, Raimonds turpina svinības – Rīgā, Valmierā un Ventspilī.
Uz skatuves, kopā ar Raimondu, atradīsies grupaRaimonda Macata vadībā – Raimonds Macats (taustiņi), Mārcis Auziņš (ģitāra), Norberts Skraucis (kontrabass), Ainis Zavackis (bungas), un stīgu kvartets.
Koncerta īpašie viesi -Valts Pūce, Aivars Gudrais, Madars Kalniņš un pārsteiguma viesi!
Biļetes var iegādāties “Biļešu Paradīzē”.

Austrumu deju studijas "Karkadē" jubilejas koncerts
2025-02-22 18:00 - 19:00 | Kocēnu kultūras nams, Alejas iela 3, Kocēni
Sestdien, 22. februārī, plkst.18.00 aicinām piedzīvot neaizmirstamu vakaru, kurā saplūdīs austrumu deju kaislība, grācija un maģija!Godinot Austrumu deju studijas “Karkadē” 15 gadu jubileju, Kocēnu Kultūras namā uzstāsies gan studijas talantīgās dejotājas, gan īpaši viesi, sniedzot krāšņu priekšnesumu dažādos eksotisko deju stilos – noslēpumainām austrumu dejām, ugunīgām flamenko, aizraujošām indiešu un dzirksotošām čigānu dejām!Iedvesmojošs stāsts par deju kā dzīves ceļu, kas atmodina sievišķību un dzīvesprieku, kā arī sniedz iespēju realizēties radošajā hobijā.Aicinām ienirt austrumu maģiskā pasaulē kopā ar mums!
Koncertā piedalīsies:
Austrumu deju studija “Karkadē” (Valmiera)
Oriental studija “Zafira” (Rīga)
Oriental studija “Al Rada” (Rīga)
Eksotisko deju studija “Soul Sisters” (Sigulda)
Deju studija “Hayat” (Tartu)
Deju studija “Venera” (Jelgava)
Līga Saukante (Valmiera)
Elīna Patrīcija Anspoka (Rīga)
Katrīna Ostrovska (Rīga)
Ieeja: 5 EUR. Biļetes “Biļešu Paradīzē” un pirms pasākuma – Kocēnu Kultūras namā.

Austrumlatvijas koklētāju ansambļu koncerts
2025-02-21 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
21.02. plkst. 18.00 Valmieras Kultūras centrā norisināsies Austrumlatvijas koklētāju ansambļu koncerts
Ieeja bez maksas

Tikšanās par glāžu depozīta sistēmu ieviešanu pasākumos Valmieras novadā
2025-02-19 14:00 - 15:00 | Valmieras Kultūras centrs, Rīgas iela 10, Valmiera, Latvija
Aicinām 19. februārī plkst. 14.00 Valmieras Kultūras centrā (Rīgas iela 10) uzņēmējus, kas pasākumos nodarbojas ar izbraukuma ēdināšanu, uz tikšanos ar Valmieras novada pašvaldības pārstāvjiem un SIA “Depozīts” par glāžu depozīta sistēmu nodrošināšanu pasākumos Valmieras novadā 2025. gadā.
Pieteikties pasākumam var līdz 18. februārim, aizpildot anketu forms.gle/r1k4n5GNiTMazUnE9.

Pasākums tiek organizēts INTERREG Baltijas jūras reģiona programmas projekta “BALTIPLAST” ietvaros.

Jauniešu kora “Skan” koncerts Valmieras Romas katoļu baznīcā
2025-02-16 13:00 - 14:00 | Valmieras katoļu baznīcā
Svētdien, 16.februārī, plkst.13.00 Vidzemes Augstskolas un Valmieras Kultūras centra jauniešu koris “Skan” (mākslinieciskā vadītāja Irēna Zelča, diriģents Rūdolfs Bērtiņš un koncertmeistare Līga Ivāne) ielūdz uz muzikālu satikšanos Valmieras Romas katoļu baznīcā.
Mākslinieciskā vadītāja Irēna Zelča pastāstīja, ka šis ir kora jubilejas gads – 17.maijā “Skan” aicinās visus kora draugus, atbalstītājus un mūzikas cienītājus uz 25 gadu kopābūšanas jubilejas koncertu Valmieras Kultūras centrā. “Jau šobrīd Ivo Martinsona režijā norit gatavošanās 25 gadu jubilejas koncertam, kurā kopā ar “Skan” muzicēs ģitāras virtuozs Kaspars Zemītis un solists Mariuss Grencis. Pirms jubilejas koncerta, februāra beigās, dosimies dziesmotā braucienā uz Gdaņsku, Poliju, kur norisināsies Starptautisks koru konkurss. Polijā ir ļoti spēcīga un attīstīta kora dziedāšana, konkurss mums būs lielisks izaicinājums un nopietns pārbaudījums vienlaikus. Polijā izpildīsim konkursam pieteikto repertuāru un uzstāsimies baznīcā, tādēļ koncerts Valmieras Romas katoļu baznīcā būs kā sava veida ģenerālmēģinājums šim notikumam. Koncertā skanēs a cappella dziesmas, arī koru konkursa repertuārs,” pastāstīja Irēna Zelča.
Vēlam korim “Skan” skanīgu startu Starptautiskajā koru konkursā un aicinām ikvienu uz muzikālo satikšanos Valmieras Romas katoļu baznīcā 16.februārī!

Shipsea koncerts "
2025-02-15 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
15.februārī plkst.19.00 aicinām uz Shipsea koncertu “<3” Valmieras Kultūras centrā!
Shipsea par gaidāmo koncertu saka:
“Mīlestība uz. Mīlestība no.
Tik daudzi veidi tam galvenajam dzinējspēkam, kura dēļ pēkšņi visam pasaulē ir jēga. Tam iemeslam, kamdēļ vispār esam radušies un galu galā – radīti.
Manas mīļākās mīlestības dziesmas radošo tuvinieku klātbūtnē – no Imanta Kalniņa, Ojāra Vācieša līdz Pēteram Geibriēlam. Būt kopā visur, kur “Tavi viļņi” nāk – “Pie upes” un “Siltā gaismā”. No “Taviem ceļiem” līdz pat “Lielajām cerībām”.”
Koncertā piedalīsies:
Jānis Šipkēvics
Una Daniela
Gabriēla Zvaigznīte
Miķelis Putniņš
Kārlis Josts
Rūdolfs Daņiļevičs
Ieeja: 20-30 EUR.

Koru koncerts "Mīlestības dziesmas"
2025-02-15 17:00 - 18:30 | Kocēnu kultūras nams, Alejas iela 3, Kocēni
15. februārī plkst. 17.00 Kocēnu Kultūras namā norisināsies koncerts “Mīlestības dziesmas”.
Koncertā piedalīsies soliste Karlīne Cīrule, Kocēnu Kultūras nama jauktais koris “Imera”, Strenču Kultūras centra jauktais koris “Rītu puse”, Jelgavas valstspilsētas pašvaldības iestādes “Kultūra” jauktais koris “Balti” un instrumentālā grupa. Jauktokoru “Imera” un “Rītu puse” diriģents Imants Točs pastāstīja, ka koncertā “Imera” izpildīs Pētera Butāna dziesmu ciklu “Mīlestības dziesmas” ar Friča Bārdas dzeju, savukārt jauktais koris “Rītu puse” – Jāņa Lūsēna dziesmas ar Friča Bārdas tekstiem.
Ieeja: 5 EUR. Biļetes iepriekšpārdošanā “Biļešu Paradīzē” un pirms pasākuma – Kocēnu Kultūras namā. Biļetes elektroniski: https://www.bilesuparadize.lv/lv/event/148921

INDYGO. DJ Rūdolfs Švēde. Koncertu cikls "Jauna Jauda"
2025-02-14 20:00 - 23:30 | Valmieras Kultūras centrs, Rīgas iela 10, Valmiera, Latvija
Valentīndienā, 14.februārī, no plkst.20.00 aicinām uz koncertu cikla “Jauna Jauda” koncertu Valmieras Kultūras centra Mazajā zālē. Koncertā uz skatuves kāps grupa “INDYGO”, par muzikālo labsajūtu rūpēsies arī DJ Rūdolfs Švēde.
Kas ir šis dzīvsudrabam līdzīgais un mūžam mainīgais rokmūzikas trio – tie ir Indygo! Indygo 2024. gada iesākumā izdevis, iespējams, labāko modernās rokmūzikas albumu “6”, par kuru daudzi runā kā par labāko, kas noticis Latvijas rokmūzikā 2024. gadā! Grupa nosvinējusi šī paša gada aprīļa izskaņā albuma atvēršanas svētkus karstākajā galvaspilsētas kultūrlokālā Palladium Rīga – apstāties laika nav, tamdēļ grupa turpina darbus gan pie jaunām sadarbībām, jauniem koncertplāniem, kuros viens no pieturpunktiem būs Valmiera!
“Kamdēļ Valmiera? Vēsturiski, līdz pat šai baltdienai Indygo sastāvā ir bijuši bundzinieki tikai no Valmieras. Tie ir bijuši divi – sākotnēji Andrejs Verza, kura pienākumus un sirdspukstus pārņemis Miks Riekstiņš. Abi Valmieras puiši ir iedevuši savu artavu vidzemnieka pārliecības mūsu muzikālajā darbībā, mugurkauls pavisam noteikti ir stingrāks pateicoties šiem puišiem!” nekautrīgi izsakās grupas frontmens Mārtiņš Vaters.
Tiekamies Valmieras Kultūras centrā Visu mīlētāju dienā – 14. februārī – dienā, kad svinēsim ne tikai mīlestību starp partneriem, bet mīlestību vienam pret otru un visi kopā mīlestību pret rokmūziku. Indygo koncertā dzirdēsiet dziesmas latviešu valodā, kas caurstrāvojušas grupas gaitas no pirmā līdz pat uz šo brīdi pēdējam albumam!

Ieeja: 10 EUR, pasākuma dienā – 15 EUR. Biļetes var iegādāties “Biļešu Paradīze” kasēs un elektroniski: https://www.bilesuparadize.lv/lv/event/147520

Festivāls-konkurss “No baroka līdz rokam”
2025-02-13 12:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
13.02. plkst.12.00 Valmieras Kultūras centrā norisināsies festivāls-konkurss “No baroka līdz rokam”
Ieeja bez maksas

Erudīcijas spēle "Zini! Mini! Uzzini!"
2025-02-11 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
11.februārī plkst.18.30 Erudīcijas spēle “Zini! Mini! Uzzini!” Valmieras Kultūras centrā. Dalības maksa: 25 EUR (komandai), biļetes www.ziniminiuzzini.lv

Sirsnīga komēdija "Mazpiļsāta"
2025-02-10 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Pannas Teātris skatītājiem piedāvā izrādi – slavenākās mūsdienu Latgales lugu (“Latgola.LV”, “Ontans i Anne” u.c.) autores Danskovītes jaunāko komēdiju.
Izrādes režisors Juris Rijnieks liks aktieriem Zanei Daudziņai, Aldim Siliņam, Elīnai Vānei, Jānim Skanim vai Jurim Lisneram runāt arī latgaļu mēlē un iejusties mazpilsētas dzīvē ar sirsnību un humoru.
Gribas kaut ko īstu un sirsnīgu! – bieži dzirdams visapkārt. Gribas darīt kaut ko tā, kā pašam tīkas – vienkārši un no sirds!
Tad nu mazpiļsāta Lotgolā ir īstā vieta, kur tam visam notikt!
Tur pat kaķiem auru laiks turpinās visu gadu.
Tur izbijuši deputāti dodas pavadīt pensijas gadus, lai joprojām sajustos lieli un cienījami.
Un turpat arī Eiropas ceļus izstaigājusī meitene Eva, atgriežas savā dzimtajā pusē, lai sāktu dzīvot no jauna. Viņas vizīte pie māsīcas sagriež kājām gaisā visu ierasto dzīves ritējumu un sāk notikt neparastas lietas – pilsētas policists sarosās un sāk gludināt bikses, vietējie krišnaīti tirgo apreibinošus keksiņus, bijušajam deputātam nakts striptīzs atgriež vīrišķo spēku un, protams, Eva satiek savu Ādamu, kuru viņa atmodina no vecpuiša letarģiskā miega.
Lauku zaļumballe, rīta pastaiga miglā, saules sagaidīšana ciešos apskāvienos un biznesa perspektīva, kas nes ienākumus, ļauj viņai nonākt saskaņā ar sevi.
Latgale – tilts pašam pie sevis!
Lugas autore :Danskovīte
Režisors: Juris Rijnieks
Lomās: Zane Daudziņa, Aldis Siliņš, Elīna Vāne, Jānis Skanis vai Juris Lisners.
Scenogrāfs: Ivars Noviks
Muzikālais noformējums: Vinsents Kukojs, Artūrs Uškāns
Kostīmu māksliniece: Una Bērziņa
Producents: Pannas Teātris
Informācija:
www.pannasteatris.lv
Biļetes: Biļešu Paradīzes kasēs
Izrāde divās daļās ar starpbrīdi.

Pašdarbnieku svētki "Raibie 90tie"
2025-02-08 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
8. februārī plkst. 18.00 Valmieras Kultūras centrā notiks Pašdarbnieku svētki “Raibie 90tie”. Svētku koncertā piedalīsies visi mākslinieciskās pašdarbības kolektīvi, savukārt Valmieras Kultūras centra foajē būs aplūkojama Tautas Lietišķās mākslas studijas “Valmiera” darbu izstāde.
Koncerta ieejas maksa: 8-10 EUR. Ar Valmieras kultūras karti 1 EUR atlaide. Biļetes: https://www.bilesuparadize.lv/lv/event/148918

Akustisko ģitāru meistari Gints Smukais & Ians Ītans Keiss koncertā "Landscapes"
2025-02-02 16:00 - 17:30 | Valmieras Kultūras centrs, Rīgas iela 10, Valmiera, Latvija
Akustisko ģitāru meistari Ians Ītans Keiss (ASV) un Gints Smukais atgriežas uz skatuvēm ar projektu “LANDSCAPES”, kas ievedīs klausītāju krāšņā, ainavu pilnā audiovizuālā ceļojumā.
2024. gadā abi mākslinieki satikās Bostonā (ASV), lai ierakstītu savu pirmo kopīgo oriģinālmūzikas albumu. Jaunās kompozīcijas mūziķi prezentēs 2025. gada koncertsērijā, apvienojot tās ar vizuālām projekcijām, ko filmējuši latviešu videogrāfi (Kristaps Ungurs, Annija Mangale u.c.).
Projekts ”LANDSCAPES” dibināts 2023. gadā un veiksmīgi ieskandināts ar koncertsēriju Latvijā, reizē atzīmējot arī pirmo kopīgo sadarbību skaņdarba “Aftershocks” (“Pēcgrūdieni”) videoklipa ietvaros. Ginta un Iana sadarbība turpinās – šogad mūziķi atgriežas ar jaunu mūziku no jaunā albuma, kas nosaukts projekta vārdā.
Pēc 2018. gadā izdotā albuma “Earth Suite” (Candyrat Records), kurā piedalījās 12 viesmūziķi, 2023. gadā Ians Keiss atgriezās pie solo formāta, kas no jauna papildināts ar kājas perkusijām un jauniem elektroniskiem efektiem. Tie gaumīgi integrēti viņa meistarīgajā akustiskajā spēlē un nevainojamajā dzīvās cilpas izmantošanā.
Abi mākslinieki koncertā izpildīs savu oriģinālmūziku, kā arī zināmas latviešu un ārzemju melodijas, un demonstrēs ģitāras pirkstu spēles (“fingerstyle”) smalko mūzikas pasauli, kurā var satikties itin visi žanri.
Ieeja: 15 EUR. Ar Valmieras kultūras karti 1 EUR atlaide no biļetes cenas. Biļetes – “Biļešu Paradīzē”.

Senioru vokālā ansambļa “Mežābele” un draugu koncerts “Atļauj šodien saviem gadiem skanēt”
2025-02-01 14:00 - 15:30 | Kocēnu kultūras nams, Alejas iela 3, Kocēni
1.februārī plkst.14.00 Kocēnu Kultūras namā notiks senioru vokālā ansambļa “Mežābele” un draugu koncerts “Atļauj šodien saviem gadiem skanēt”.
Koncertā piedalīsies:
Lodes kultūras nama vīru vokālais ansamblis “Rūjmalas vīri”
Pociema kultūras nama tradīciju kopa “Draiskās vīgriezes”
Matīšu Tautas nama senioru sieviešu vokālais ansamblis “Mārtiņroze”
Rūjienas senioru vokālais ansamblis “Ievas”
Rencēnu dziesmu draugu kopa “Dedzieda”
Kocēnu Kultūras nama amatierteātris “Valmiermuižnieki”
Kocēnu Kultūras nama senioru vokālais ansamblis “Mežābele”
Ieeja: 5 EUR. Biļetes: https://www.bilesuparadize.lv/lv/event/148920

Jautrītei Putniņai veltītais Starptautiskais jauno pianistu konkurss
2025-01-29 11:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
29.janvārī plkst.11.00 Jautrītei Putniņai veltītais Starptautiskais jauno pianistu konkurss. Ieeja bez maksas

XXIV Jaunrades deju konkurss
2025-01-25 17:00 - 21:00, 2025-01-25 11:30 - 14:15 | Valmieras Kultūras centra lielā zāle, Rīgas iela 10, Valmiera, Latvija
Sestdien, 25. janvārī, Valmieras Kultūras centrā notiks XXIV Jaunrades deju konkurss, kura norisi divos koncertos aicināti vērot arī skatītāji. Žūrijas vērtējumam konkursā tiks nodotas kopumā 90 dejas, ko radījuši 45 horeogrāfi.
Latvijas Nacionālā kultūras centra rīkotajā konkursā dejas iesnieguši gan pieredzējuši horeogrāfi, gan jauni autori divās kategorijās: latviešu tautas deju un rotaļdeju apdares, kā arī latviešu skatuviskās oriģināldejas, kuru veidošanā izmantots folkloras horeogrāfiskais un muzikālais materiāls vai tā elementi. Horeogrāfi tika rosināti pievērsties visu paaudžu deju kolektīvu repertuāra papildināšanai.

Plkst.11.30 konkursa I daļā piedalīsies jauniešu (C grupa), vidējās paaudzes (D un E grupa) un senioru (F grupa) deju kolektīvi.
Plkst.17.00 konkursa II daļā uzstāsies jauniešu A un B grupas deju kolektīvi.
Uz katru konkursa daļu biļetes jāiegādājas atsevišķi. Biļetes skatītājiem pieejamas “Biļešu paradīzes” tirdzniecības tīklā.
Konkursā piedalīsies deju kolektīvi un ansambļi: “Ačkups”, “Artava”, “Atvasara”, “Dancis”, “Daugava”, “Dārdari”, “Dejotprieks”, “Dēka”, “Draudzība”, “Drellīši”, “Druvas seniori”, “Dzieti”, “Dzirnas”, “Dzīpars”, “Kalējs”, “Ieviņa”, “Jaunība”, “Jumalēni”, “Jundari”, “Liesma”, “Līgo”, “Mana rotaļa”, “Ogre”, “Ogrēnietis”, “Pērle”, “Pūpolītis”, “Pūrs”, “Raksti”, “Reizē”, “Rits”, “Rīgava”, “Rotaļa”, “Sadancis”, “Saime”, “Skabardzēni”, “Spole”, “Sprigulis”, “Sudarba stīgas”, “Šeku reku”, “Trejdeviņi”, “Vainags”, “Vektors”, “Vēja zirdziņš”, “Vizbulīte”, “Vīmyns”, “Zalktis”, “Zelta sietiņš”, “Zelta virpulis”, “Zīle”.
Dejas vērtēs žūrija: horeogrāfe, ilggadēja Deju svētku projektu vadītāja Maruta Alpa, horeogrāfe, Augšdaugavas novada un Daugavpils valstspilsētas deju kolektīvu virsvadītāja, deju ansambļa “Līksme” mākslinieciskā vadītāja Aija Daugele, horeogrāfu, Deju svētku un Limbažu novada deju kolektīvu virsvadītāja, deju ansambļa “Bramaņi” un “Dižbramaņi” virsvadītāja Taiga Ludborža, horeogrāfe, Cēsu novada deju kolektīvu virsvadītāja un Deju ansambļa “Daiļrade” mākslinieciskā vadītāja Iveta Pētersone- Lazdāne, horeogrāfe, Deju svētku un Siguldas, Saulkrastu, Ādažu un Ropažu novadu deju kolektīvu virsvadītāja, Tautas deju ansambļa “Kalve” un deju kolektīvu “Mārupieši” un “Klasesbiedri” mākslinieciskā vadītāja Gunta Skuja, Krāslavas novada deju kolektīvu virsvadītāja un deju kolektīvu “Pastaliņas”, “Raita” un “Jautraviņa” mākslinieciskā vadītāja Valda Timule, kā arī horeogrāfe, horeogrāfiskās folkloras speciāliste, etno kompānijas “Zeidi” vadītāja Dace Smirnova.
Latvijas Nacionālā kultūras centra rīkotais (LNKC) Jaunrades deju konkurss ir vienīgais notikums latviešu skatuviskajā tautas dejas nozarē ar mērķi papildināt Latvijas deju kolektīvu repertuāru ar jaunām un augstvērtīgām horeogrāfijām, tā nodrošinot Dziesmu un deju svētku tradīcijas turpinājumu. Konkurss sniedz apliecinājumu latviešu horeogrāfiskās un muzikālās tradīcijas attīstībai, kā arī parāda jaunas tendences un meklējumus, balstītus nacionālajā kultūrā.

Konkurss tiek rīkots sadarbībā ar Valmieras novada pašvaldību.

Vokālo ansambļu koncerts
2025-01-25 16:00 - 17:00 | Valmieras muzejs
25.janvārī plkst.16.00 Valmieras muzeja Izstāžu namā norisināsies vokālo ansambļu koncerts.
Kocēnu Kultūras nama vokālā ansambļa “Imera” vadītājs Imants Točs pastāstīja, ka koncertā kopā ar “Imeru” piedalīsies arī Rūjienas Kultūras nama sieviešu vokālais ansamblis “Skaniens”, Lēdurgas Kultūras nama vokālais ansamblis “Lēdurgas vīri”, Limbažu pagasta vīru vokālais ansamblis “Dziļezers”, vokālā grupa “Taka” no Jelgavas, kā arī vokālais ansamblis “Ad Rem”.
Ieeja bez maksas, ikviens laipni aicināts!
